ระเบียบคณะกรรมการกองทุนฟื้นฟูและพัฒนาเกษตรกรระเบียบคณะกรรมการกองทุนฟื้นฟูและพัฒนาเกษตรกรว่าด้วย หลักเกณฑ์ วิธีการและเงื่อนไขในการเช่าซื้อ หรือซื้อทรัพย์สินที่ใช้เป็นหลักประกันคืนไปจากกองทุนและการดำเนินการเกี่ยวกับอสังหาริมทรัพย์ของเกษตรกรที่ตกเป็นของกองทุนพ.ศ. ๒๕๕๓ โดยที่เป็นการสมควรปรับปรุงหลักเกณฑ์วิธีการและเงื่อนไขในการเช่าซื้อหรือซื้อทรัพย์สินที่ใช้เป็นหลักประกันคืนไปจากกองทุนและการดำเนินการเกี่ยวกับอสังหาริมทรัพย์ของเกษตรกรที่ตกเป็นของกองทุนอาศัยอำนาจตามความในมาตรา๓๗/๙ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติกองทุนฟื้นฟูและพัฒนาเกษตรกร(ฉบับที่ ๒) พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ และมาตรา ๖๔ของรัฐธรรมนูญแห่งราชอาณาจักรไทยบัญญัติให้กระทำได้ โดยอาศัยอำนาจตามบทบัญญัติแห่งกฎหมายคณะกรรมการกองทุนฟื้นฟูและพัฒนาเกษตรกร จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนฟื้นฟูและพัฒนาเกษตรกรว่าด้วย หลักเกณฑ์ วิธีการ และเงื่อนไขในการเช่าซื้อหรือซื้อทรัพย์สินที่ใช้เป็นหลักประกันคืนไปจากกองทุนและการดำเนินการเกี่ยวกับอสังหาริมทรัพย์ของเกษตรกรที่ตกเป็นของกองทุน พ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ให้ยกเลิกระเบียบคณะกรรมการกองทุนฟื้นฟูและพัฒนาเกษตรกร ว่าด้วยหลักเกณฑ์วิธีการ และเงื่อนไขในการซื้อ เช่าซื้อหรือเช่าทรัพย์สินที่เป็นหลักประกันไปจากกองทุน และการดำเนินการเกี่ยวกับอสังหาริมทรัพย์ของเกษตรกรที่ตกเป็นของกองทุนพ.ศ. ๒๕๔๗ข้อ๔ ในระเบียบนี้เกษตรกร หมายความว่าสมาชิกองค์กรเกษตรกรที่กองทุนรับภาระชำระหนี้แทน และทรัพย์สินหรืออสังหาริมทรัพย์ได้ตกเป็นของกองทุนทรัพย์สิน หมายความว่าสังหาริมทรัพย์ของเกษตรกรซึ่งได้นำมาเป็นหลักประกันการชำระหนี้และได้ตกมาเป็นของกองทุนอสังหาริมทรัพย์ หมายความว่า ที่ดินหรือสิ่งปลูกสร้าง และให้หมายความถึงส่วนควบของที่ดินตามกฎหมาย ที่เกษตรกรนำมาเป็นหลักประกันและได้ตกเป็นของกองทุนข้อ๕ให้ประธานกรรมการกองทุนฟื้นฟูและพัฒนาเกษตรกรรักษาการตามระเบียบนี้ข้อ๖ เกษตรกรที่ประสงค์จะเช่าซื้อซื้อทรัพย์สิน หรือเช่าซื้ออสังหาริมทรัพย์ให้แสดงความประสงค์ตามแบบที่คณะกรรมการบริหารกำหนดภายในเก้าสิบวันนับแต่วันที่ได้รับแจ้งณ สำนักงานหรือสำนักงานสาขาซึ่งองค์กรเกษตรกรนั้นตั้งอยู่พร้อมเอกสารหลักฐานดังต่อไปนี้(๑)สำเนาบัตรประจำตัวประชาชนของผู้ยื่นคำขอ(๒)รายละเอียดเกี่ยวกับการเช่าซื้อ ซื้อทรัพย์สิน หรือเช่าซื้ออสังหาริมทรัพย์ข้อ๗ กรณีที่เกษตรกรซึ่งเป็นเจ้าของเดิมไม่ประสงค์ที่จะเช่าซื้อซื้อทรัพย์สิน หรือเช่าซื้ออสังหาริมทรัพย์ ให้เกษตรกรกำหนดผู้มีสิทธิเช่าซื้อซื้อทรัพย์สิน หรือเช่าซื้ออสังหาริมทรัพย์ดังกล่าวได้จากบุคคลดังต่อไปนี้(๑)ผู้สืบสันดาน(๒)บิดามารดา(๓)พี่น้องร่วมบิดามารดาเดียวกัน(๔)พี่น้องร่วมบิดาหรือร่วมมารดาเดียวกันในกรณีที่ไม่มีบุคคลตาม(๑) (๒) (๓) และ (๔)ให้นำทรัพย์สินหรืออสังหาริมทรัพย์ไปให้เกษตรกรรายอื่นเช่าซื้อ ซื้อทรัพย์สินหรือเช่าซื้ออสังหาริมทรัพย์ตามหลักเกณฑ์ที่คณะกรรมการบริหารกองทุนฟื้นฟูและพัฒนาเกษตรกรกำหนดข้อ๘ ในกรณีที่เกษตรกรตายให้ทายาทโดยธรรมของเกษตรกรเป็นผู้รับสิทธิในการเช่าซื้อ ซื้อทรัพย์สินหรือเช่าซื้ออสังหาริมทรัพย์แทนในกรณีไม่มีทายาทตามวรรคหนึ่งหรือมีแต่ไม่ประสงค์จะรับสิทธิในการเช่าซื้อ ซื้อทรัพย์สินหรือเช่าซื้ออสังหาริมทรัพย์แทน ให้นำความในข้อ ๗ วรรคสอง มาใช้บังคับข้อ๙การแสดงความประสงค์เพื่อขอใช้สิทธิในการเช่าซื้อ ซื้อทรัพย์สินหรือเช่าซื้ออสังหาริมทรัพย์ ของบุคคลตามข้อ ๗ และข้อ ๘นอกจากต้องยื่นเอกสารและหลักฐานตามข้อ ๖ แล้วให้ยื่นหนังสือแสดงความยินยอมจากเกษตรกร หรือสำเนาใบมรณบัตรของเกษตรกร แล้วแต่กรณีข้อ๑๐เมื่อสำนักงานหรือสำนักงานสาขาได้รับคำขอตามข้อ ๖ แล้วให้เสนอต่อคณะกรรมการบริหารเพื่อพิจารณาอนุมัติก่อนและเมื่อได้รับการอนุมัติแล้วให้ทำสัญญาเช่าซื้อ ซื้อทรัพย์สินหรือเช่าซื้ออสังหาริมทรัพย์ ภายในสามสิบวันนับแต่วันที่ได้รับการอนุมัติกรณีที่เป็นคำขอตามข้อ๘ให้สำนักงานหรือสำนักงานสาขาเสนอความเห็นให้คณะอนุกรรมการกองทุนฟื้นฟูและพัฒนาเกษตรกรจังหวัดเสนอความเห็นเพื่อประกอบการพิจารณาของคณะกรรมการบริหารต่อไปและเมื่อได้รับการอนุมัติแล้วให้ทำสัญญาเช่าซื้อ ซื้อทรัพย์สินหรือเช่าซื้ออสังหาริมทรัพย์ ภายในสามสิบวันนับแต่วันที่ได้รับการอนุมัติสัญญาเช่าซื้อซื้อทรัพย์สิน หรือเช่าซื้ออสังหาริมทรัพย์ให้เป็นไปตามแบบที่คณะกรรมการบริหารกำหนดข้อ๑๑ สัญญาเช่าซื้อทรัพย์สินให้กำหนดระยะเวลาเช่าซื้อได้ไม่เกินสามปีเว้นแต่ผู้เช่าซื้อได้รับอนุมัติเป็นการเฉพาะรายจากคณะกรรมการบริหารให้ทำสัญญาเกินกว่าสามปีข้อ๑๒ สัญญาเช่าซื้ออสังหาริมทรัพย์ให้กำหนดระยะเวลาเช่าซื้อไม่น้อยกว่าห้าปีแต่ไม่เกินยี่สิบปีข้อ๑๓ การทำสัญญาเช่าซื้อ ซื้อทรัพย์สินหรือเช่าซื้ออสังหาริมทรัพย์ ให้จัดทำขึ้นโดยมีข้อความตรงกัน และให้คู่สัญญายึดถือฝ่ายละหนึ่งฉบับและให้เก็บสำเนาสัญญาไว้ที่สำนักงานสาขาและสำนักจัดการหนี้ของเกษตรกรแห่งละหนึ่งฉบับข้อ๑๔ในกรณีที่ผู้เช่าซื้อประสงค์จะเปลี่ยนสัญญาเช่าซื้อทรัพย์สินหรือเช่าซื้ออสังหาริมทรัพย์เป็นการซื้อทรัพย์สินหรือซื้ออสังหาริมทรัพย์ให้กระทำโดยยื่นคำขอต่อสำนักงานหรือสำนักงานสาขาและให้คณะกรรมการบริหารเป็นผู้อนุมัติการเปลี่ยนสัญญาเช่าซื้ออสังหาริมทรัพย์ตามวรรคหนึ่งให้กระทำได้เมื่อได้ทำสัญญามาแล้วไม่น้อยกว่าห้าปีเพื่อประโยชน์ในการกำหนดราคาทรัพย์สินหรือราคาอสังหาริมทรัพย์ให้ค่าเช่าซื้อที่ได้ชำระไปแล้วถือเป็นส่วนหนึ่งของราคาทรัพย์สินหรือราคาอสังหาริมทรัพย์ที่ต้องชำระตามสัญญาข้อ๑๕การโอนกรรมสิทธิ์ในทรัพย์สินหรืออสังหาริมทรัพย์ให้กระทำได้เมื่อชำระราคาเสร็จสิ้นตามที่กำหนดในสัญญาข้อ๑๖คณะกรรมการบริหารมีสิทธิบอกเลิกสัญญาเช่าซื้อได้ เมื่อผู้เช่าซื้อผิดนัดชำระค่าเช่าซื้อเป็นเวลาสองปีติดต่อกันเว้นแต่ได้รับการผ่อนผันจากคณะกรรมการบริหารข้อ๑๗หากผู้เช่าซื้อไม่ประสงค์จะเช่าซื้อทรัพย์สินหรือเช่าซื้ออสังหาริมทรัพย์ต่อไปให้บอกเลิกสัญญาได้โดยทำเป็นหนังสือแจ้งต่อสำนักงานหรือสำนักงานสาขาข้อ๑๘ เมื่อได้มีการบอกเลิกสัญญาเช่าซื้อทรัพย์สินหรือเช่าซื้ออสังหาริมทรัพย์ ให้ผู้เช่าซื้อส่งมอบทรัพย์สินหรืออสังหาริมทรัพย์คืนกองทุนณ สำนักงานหรือสำนักงานสาขาในกรณีที่เป็นอสังหาริมทรัพย์ให้ผู้เช่าซื้อพร้อมบริวารทั้งปวง ออกจากอสังหาริมทรัพย์ภายในหกสิบวันนับแต่วันที่บอกเลิกสัญญาข้อ๑๙ ให้สัญญาเช่าซื้อหรือเช่าทรัพย์สินตามระเบียบคณะกรรมการกองทุนฟื้นฟูและพัฒนาเกษตรกรว่าด้วยหลักเกณฑ์ วิธีการ และเงื่อนไขในการซื้อ เช่าซื้อหรือเช่าทรัพย์สินที่เป็นหลักประกันไปจากกองทุน และการดำเนินการเกี่ยวกับอสังหาริมทรัพย์ของเกษตรกรที่ตกเป็นของกองทุนพ.ศ. ๒๕๔๗ ยังคงใช้บังคับต่อไปจนกว่าสัญญานั้นจะสิ้นสุดประกาศ ณ วันที่ ๒๘กันยายน พ.ศ. ๒๕๕๓พลตรี สนั่น ขจรประศาสน์รองนายกรัฐมนตรีประธานกรรมการกองทุนฟื้นฟูและพัฒนาเกษตรกรปริยานุช/จัดทำ๑๐ พฤศจิกายน ๒๕๕๓ณัฐวดี/ตรวจ๑๐ พฤศจิกายน ๒๕๕๓โชติกานต์/ปรับปรุง๒๕ สิงหาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๑๒๗ ง/หน้า ๑๙/๓ พฤศจิกายน ๒๕๕๓